เงินบาทเปิด 35.90 บ. แนวโน้มพักฐาน หลังอ่อนค่าแรง
เงินบาทเปิด แตะ 35.90 บ. แข็งค่าจากช่วงเย็นวันศุกร์ที่ปิดตลาดที่ระดับ 36.02 บาท/ดอลลาร์ เป็นการพักฐานหลังจากที่ผ่านมาอ่อนค่าไปเร็วและแรง ขณะที่ตลาดรอดูปัจจัยใหม่
เงินบาทเปิด แตะ 35.90 บ. แข็งค่าจากช่วงเย็นวันศุกร์ที่ปิดตลาดที่ระดับ 36.02 บาท/ดอลลาร์ เป็นการพักฐานหลังจากที่ผ่านมาอ่อนค่าไปเร็วและแรง ขณะที่ตลาดรอดูปัจจัยใหม่
11 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.90 บาท/ดอลลาร์ แข็งค่าจากช่วงเย็นวันศุกร์ที่ปิดตลาดที่ระดับ 36.02 บาท/ดอลลาร์ เปิดตลาดเช้านี้เงินบาทปรับตัวแข็งค่าจากเย็นวันศุกร์ แต่ล่าสุดอ่อนค่ามาอยู่ที่ระดับ 35.98 บาท/ดอลลาร์ วันนี้ยังไม่มีปัจจัยสำคัญใหม่ๆ ที่จะมีผลต่อการเคลื่อนไหวของเงินบาทมากนัก จึงคาดว่าบาทอาจจะพักฐาน เพราะช่วงที่ผ่านมาอ่อนค่าไปค่อนข้างแรงและเร็วมากแล้ว
“วันนี้ยังไม่มีปัจจัยสำคัญมากนัก บาทคงจะพักการอ่อนค่า เป็นการพักฐานหลังจากที่ผ่านมาอ่อนค่าไปเร็วและแรง” นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.85 – 36.10 บาท/ดอลลาร์ ส่วนสัปดาห์นี้ ตลาดรอดูตัวเลขเงินเฟ้อของสหรัฐฯ เดือนมิ.ย. ซึ่งจะมีการรายงานในวันพุธนี้
THAI BAHT FIX 3M (8 ก.ค.) อยู่ที่ระดับ 0.62098% ส่วน THAI BAHT FIX 6M อยู่ที่ระดับ 0.89063%